Franz Werfel

Franz Werfel (født 10. september 1890 i Praha i Böhmen i Østerrike-Ungarn, død 26. august 1945 i Beverly Hills i USA) var en østerriksk ekspresjonistisk forfatter og dikter.

Liv og virke

Bakgrunn 
Han ble født i Praha som sønn av den velstående hanskefabrikanten Rudolf Werfel og hans hustru Albine, født Kussi. Familien var av den tysk-bøhmiske jødedom. Han hadde en tsjekkisk barnepike, gikk på privat folkeskole drevet av piaristene og fikk på den måte og fra den alment barokke romersk-katolske religiøsitet sterke og varige inntrykk: Han skulle senere si «Ich bin ein Katholik mit jüdischem Gehirn» (Jeg er katolikk med jødisk hjerne).

Han var en samtidig og venn av Franz Kafka, Max Brod, Martin Buber og andre tyskjødiske intellektuelle. Han tjenestegjorde i den østerrikske hæren både ved den russiske fronten og ved pressekontoret, men ble anklaget for forræderi på grunn av sin høylytte pasifisme.

I 1929 giftet han seg med Alma (Schindler) Mahler, som skilte seg fra arkitekten Walter Gropius, og før det hadde vært gift med Gustav Mahler.

Forfatter
Han var allerede en etablert forfatter, men virkelig verdensberømmelse oppnådde han i 1933 da han publiserte Die vierzig Tage des Musa Dagh, som rettet verdens oppmerksomhet mot det tyrkiske folkemordet på armenerne. Musa Dagh er et fjell sør i det som i dag er Tyrkia, og her var det store kamper i 1915. Boken skildrer den armenske væpnede motstanden mot tyrkerne under lederen Moses Ter-Kalousdian.

Etter at Østerrike ble en del av Tyskland i 1938 flyktet Werfel til Frankrike, og senere til USA, hvor han slo seg ned i California. Her skrev han sitt siste skuespill, Jacobowsky und der Oberst.

Werfel døde i Los Angeles i 1945. Han er begravet i Zentralfriedhof i Wien.

Den tyske organisasjonen Zentrum gegen Vertreibungen har opprettet en menneskerettighetspris i Werfels navn.

Bibliografi

Romaner 

 1924 Verdi. Roman der Oper
 1928 Der Abituriententag. Die Geschichte einer Jugendschuld
 1929 Barbara oder die Frömmigkeit
 1931 Die Geschwister von Neapel
 1933/47 Die vierzig Tage des Musa Dagh (hist. roman, 2 bd.)
 1937 Höret die Stimme (= 1956 Jeremias; hist. roman)
 1939 Der veruntreute Himmel (oppr.: Der gestohlene Himmel)
 1941 Das Lied von Bernadette
 1946 Stern der Ungeborenen
 1952 (1938/39 e) Cella oder die Überwinder (fragment)

Fortellinger og noveller 
 1920 Nicht der Mörder, der Ermordete ist schuldig
 1927 Der Tod des Kleinbürgers
 1927 Geheimnis eines Menschen (novellesamling)
 1931 Kleine Verhältnisse
 1941 Eine blaßblaue Frauenschrift

Dramaer 
 1911 Der Besuch aus dem Elysium
 1912 Die Versuchung
 1914 Die Troerinnen des Euripides
 1919 Mittagsgöttin
 1920 Spiegelmensch
 1921 Bocksgesang
 1922 Schweiger
 1925 Juarez und Maximilian
 1926 Paulus unter den Juden
 1930 Das Reich Gottes in Böhmen
 1936 Der Weg der Verheißung
 1937 In einer Nacht
 1944 Jacobowsky und der Oberst

Lyrikk 
 1911 Der Weltfreund
 1913 Wir sind
 1915 Einander – Oden, Lieder, Gestalten
 1917 Gesänge aus den drei Reichen
 1919 Der Gerichtstag
 1923 Beschwörungen
 1928 Neue Gedichte
 1946 Gedichte aus den Jahren 1908 bis 1945

Prosasamling 
 1975 Zwischen Oben und Unten. Prosa – Tagebücher – Aphorismen – Literarische Nachträge

Samleutgaver 
 1948-67 Gesammelte Werke in Einzelbänden, hg. v. Adolf D. Klarmann, Frankfurt/M.
 1989-93 Gesammelte Werke in Einzelbänden, hg. v. Knut Beck, Frankfurt/M.

Referanser

Litteratur 
 Alma Mahler-Werfel: Mein Leben. Fischer Taschenbuch Verlag GmbH Frankfurt am Main 1963. ISBN 3-596-20545-X

Eksterne lenker 
 
 
 
 
  Artikel des Bio-Bibliographischen Kirchenlexikons
  Linksammlung
  Werfel-Werke im Internet
  Kurzbiographie

Østerrikske forfattere
Østerrikske dramatikere
Tyskspråklige forfattere
Personer fra Praha